غزہ کے جاری محاصرے کے نتیجے میں بچوں کی ہو رہی ہے موت

صیہونی حکومت کی جانب سے غزہ کے جاری محاصرے کے نتیجے میں گذشتہ دو روز کے دوران ایسے تین شیرخوار بچوں کی اموات واقع ہو گئیں کہ جنھیں علاج کے لئے باہر منتقل کیا جانا تھا۔

خبر کا کوڈ: ۴۲۸۷۷۰

تاریخ: ۲۹ شهريور ۲۰۱۷ - ۱۴:۴۲

رسا نیوز ایجنسی کی رپورٹ کے مطابق فلسطینی ذرائع کے مطابق فلسطین کی وزارت صحت کے ترجمان اشرف قدرت نے غزہ میں ایک بیان میں کہا ہے کہ ایک شیرخوار فلسطینی بچہ، غزہ کے رنتیسی اسپتال میں زیرعلاج تھا جس کی بگڑتی ہوئی حالت کے پیش نظر اسے علاج و معالجے کے لئے جاری محاصرے کی بنا پر باہر منتقل نہیں کیا جاسکا اور اس طرح وہ منگل کے روز اپنی جان سے ہاتھ دھو بیٹھا۔

منگل کی صبح اور پیر کے روز بھی اسی طرح کے مسئلے سے دوچار دو  شیرخوار بچوں کو اپنی جانوں سے ہاتھ دھونا پڑا تھا۔

فلسطین کی وزارت صحت نے اعلان کیا ہے کہ ہر مہینے سولہ سو سے اٹھارہ سو تک، بیمار بچوں کو کہ جن میں کینسر جیسی بیماری میں مبتلا بچے بھی شامل ہیں۔

علاج و معالجے کے لئے بیت حنون گذرگاہ سے مغربی کنارے یا بیت المقدس منتقل کیا جانا تھا مگر صیہونی حکومت نے بیمار بچوں کو علاج کے لئے بھی منتقل کئے جانے کی اجازت دینے سے انکار کر دیا۔/۹۸۹/ف۹۴۰/